Zapisnik s 9. sjednice Općinskog vijeća Općine Kloštar Podravski,

održane 16. svibnja 2022. godine u vijećnici Općine Kloštar

Podravski, Kralja Tomislava 2

Sjednica je sazvana sazivom KLASA: 024-02/22-01/03, URBROJ: 2137-16-01/01-22-01 od 9. svibnja 2022. godine.

Sjednicu je otvorila predsjednica u 20.00 sati i pozdravila prisutne.

Sjednici su bili prisutni:

a) Članovi Općinskog vijeća:

1. Marija Šimunko
2. Marijan Belec
3. Marinko Matančić
4. Antonija Haleuš
5. Marijana Lovrenčec
6. Mirko Šandrovčan
7. Ankica Jelušić
8. Branko Golubić
9. Mirko Debeljak
10. Lidija Gatalica
11. Ivana Pavunić
12. Ivan Šipek

b) Ostali:

1. Nataša Martinčević - Pročelnica JUO Općine Kloštar Podravski,

2. Ivan Čupen - upravni referent za komunalno-infrastrukturne projekte,

3. Dubravka Domović - referentica za administrativne poslove, zapisničarka.

Nakon prozivke, predsjednica Općinskog vijeća konstatira da je sjednici prisutno 12 članova Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici nije prisutan Dražen Vučak.

Predsjednica je predložila i sljedeći

DNEVNI RED:

1. Usvajanje Zapisnika sa prethodne 8. sjednice Općinskog vijeća Općine Kloštar Podravski.

2. Donošenje Odluke o povjeravanju reciklažnog dvorišta Općine Kloštar Podravski na upravljanje

trgovačkom društvu Drava Kom d.o.o.

3. Davanje Suglasnosti na Opće uvjete isporuke komunalne usluge obavljanja dimnjačarskih

poslova.

4. Davanje Suglasnosti na Opće uvjete isporuke komunalnih usluga ukopa pokojnika unutar

groblja.

5. Različito.

AKTUALNI SAT.

Predloženi dnevni red je nakon glasovanja jednoglasno prihvaćen.

Točka 1.

Usvajanje Zapisnika s prethodne 8. sjednice

Općinskog vijeća Općine Kloštar Podravski

Predsjednica je dala na glasovanje usvajanje zapisnika s prethodne 8. sjednice Općinskog vijeća Općine Kloštar Podravski.

Jednoglasno, s 12 glasova „ZA” usvojen je zapisnik s 8. sjednice Općinskog vijeća Općine Kloštar Podravski.

Točka 2.

Donošenje Odluke o povjeravanju reciklažnog dvorišta Općine Kloštar Podravski

na upravljanje trgovačkom društvu Drava Kom d.o.o.

Nataša Martinčević: Odlukom ovog vijeća dali smo na upravljanje Reciklažno dvorište KOMUNALNOM KP ali troškovi su preveliki da bi se počelo samostalno raditi. Budući je projekt sufinanciran iz Europskog kohezijskog fonda postoji pravilo da ga pet godina ne smijemo davati nikome u najam. Zato se došlo na ideju da se DRAVI KOM daje na upravljanje na pet godina, a tamo bi radio naš jedan radnik. Izvan snage stavit ćemo prethodnu odluku i donijeti novu, ako se slažete. Radi se o odlaganju glomaznog i elektroničkog otpada, dok se miješani ostavlja na zbrinjavanje DRAVI KOM.

Ana Jelušić: Smatram da je u redu, oni su organizirani i znaju posao, općina može dati još neke svoje uvjete pri potpisu ugovora.

Nataša Martinčević: Tu nam se priključuje i Općina Kalinovac jer oni imaju vlasništvo od 2% na istom objektu.

Ivana Pavunić: Ako sam dobro shvatila, za naše mještane će to zbrinjavanje biti besplatno.

Ana Jelušić: Kalinovčani su napredni, zar njima ne odvoze otpad Komunalne usluge iz Đurđevca?

Nataša Martinčević: Raskinuli su s Komunalnim uslugama i oni prelaze u DRAVA KOM.

Marija Šimunko: Veseli me ovo pokretanje aktivnosti i smatram da je dobro jer konačno ćemo imati reciklažno dvorište, moći će se uvesti red u odlaganju otpada, a samim tim i naplata kazni za neodgovorne stanovnike naše općine.

S 12 glasova „ZA“ donosi se Odluka o povjeravanju reciklažnog dvorišta Općine Kloštar Podravski na upravljanje trgovačkom društvu Drava Kom d.o.o.

Odluka se prilaže ovom zapisniku i čini njegov sastavni dio.

Točka 3.

Davanje Suglasnosti na Opće uvjete isporuke komunalne usluge obavljanja dimnjačarskih poslova

Nataša Martinčević: Na temelju odredaba Zakona o komunalnom gospodarstvu, moramo Opće uvjete objaviti u Službenom glasniku KKŽ. Dakle, akt je njihov, on postoji, a na nama je samo obveza za objavom, odnosno naša suglasnost. Isto situacija je i s točkom 4. Stoga predlažem da se izglasaju suglasnosti za točku 3. i 4.

Jednoglasno, s 12 glasova „ZA“ daje se Suglasnosti na Opće uvjete isporuke komunalne usluge obavljanja dimnjačarskih poslova.

Suglasnost se prilaže ovom zapisniku i čini njegov sastavni dio.

4. Točka

Davanje Suglasnosti na Opće uvjete isporuke komunalnih usluga ukopa pokojnika unutar groblja

Točka 4. je odrađena sa točkom 3.

Jednoglasno, s 12 glasova „ZA“ daje se Suglasnosti na Opće uvjete isporuke komunalnih usluga ukopa pokojnika unutar groblja.

Suglasnost se prilaže ovom zapisniku i čini njegov sastavni dio.

5. Točka

Različito

Marija Šimunko: Dobili smo pozivnice za Dane općine, nadam se da ćemo se svi odazvati jer nam je to zapravo i posao.

Antonija Haleuš: Nadam se da ćemo svi biti prisutni jer svi vijećnici imaju iste zadatke.

Ana Jelušić: Sramotno je da se uništavaju ukrasni cvijetnjaci o kojima brine Udruga žena Kloštar Podravski. Imamo postavljene nadzorne kamere pa bi bilo dobro da se malo pregleda i da se vidi tko to radi. Posebno je problematičan cvijetnjak kod Amerikana. Sve lijepo raste, ali ljudi naslanjaju bicikle i uništavaju ih.

Antonija Haleuš: Samo bih spomenula svoj upit od zadnje sjednice vezan uz autobusnu liniju za Kozarevac. Dobra je informacija da linija postoji, možda ne bi bilo loše da se postavi obavijest da ljudi znaju.

Nataša Martinčević: Da, imam informaciju od prijevoznika Šubića kako ljudi mogu koristiti prijevoz za učenike, tri puta tjedno, relacija je Kloštar Podravski – Kozarevac – Prugovac – Kloštar Podravski. I za umirovljenike je popust od čak 85% na cijenu karte.

Sjednica završena u 20.22 sati.

Zapisničarka: Predsjednica:

Dubravka Domović Marija Šimunko